עורך דין צבאי הינו עורך דין אזרח, שאינו חייל ואינו חלק מהמערכת הצבאית, המייצג חיילים בשירות חובה, קבע או מילואים וכן חיילים משוחררים בפני הצבא או בפני משרד הביטחון. עורך דין צבאי מתעסק בתיקים פליליים של חיילים בבתי הדין הצבאיים, ובחקירות מצ"ח שעוסקים בעבירות פליליות שביצעו חיילים כגון, עריקות והשתמטות, עבירות סמים, עבירות שימוש בנשק ועוד; בייצוג חיילים בחובה, קבע ומילואים אל מול רשויות הצבא בענייני פרופיל רפואי, זכויות שכר ועוד; ובתביעות של נכי צה"ל למשרד הביטחון..
עורכי דין צבאיים ששירתו בפרקליטות הצבאית, נהנים מיתרון מובהק בתחום. עורכי דין אלו מכירים את המערכת מבפנים, מכירים את הדין הצבאי על בוריו, יודעים מהן נקודות החוזק שלה והיכן נקודות התורפה של המערכת, ופועלים בהתאם. כלל עורכי הדין במשרדנו שירתו בפרקליטות הצבאית.